Í Morgunblaðiðnu 16. desember 2019 birtist grein eftir mig um nýútgefið álit nefndar um hæfi umsækjenda um embætti dómara við Hæstarétt . Greinina má finna hér á síðu minni . Í kjölfarið fjallaði Morgunblaðið nokkuð um störf þessara dómnefndar og þá aðferðarfræði sem hún hefur viðhaft en hefur verið umdeild og jafnvel gagnrýnd af Umboðsmanni Alþingis . Umfjöllun Morgunblaðsins má finna hér ( 17. desember 2019 ) , hér ( 18. desember 2019 ) , hér ( 19. desember 2019 ) og hér ( 20. desember 2019 ) . Viðskiptablaðið fjallaði líka um hið nýja dómnefndarálit hér . Ríkisútvarpið hefur ekki enn fjallað um nýju vinnubrögð hæfnisnefndarinnar . Umfjöllunin varpar ágætu ljósi á þá staðreynd að hinn meinti munur sem einhverjir kaffihúsaspekingar töldu vera á hæfi þeirra annars vegar fjögurra umsækjenda sem ég gerði tillögu um við Alþingi við skipun í Landsrétt og hins vegar hinna fjögurra sem ég gerði ekki tillögu um en dómnefndin hafði metið meðal svokölluðu hæfustu , er ekki til staðar . Umsækjendur um stöðu Hæstaréttar nú í desember höfðu áður verið metnir í tengslum við umsóknir um stöðu við Landsrétt . Sá munur sem var á einkunnum þeirra við Landsréttarumsóknina er nú horfinn og þau öll metin hæf til að gegna auglýstri stöðu dómara . Það var nú einmitt ekki annað sem ég hafði um málið að segja á sínum tíma . Og nú hefur dómsmálaráðherra skipað þann umsækjandann dómara við Hæstarétt sem hlaut í Landsréttarmálinu 1,05 lægri einkunn en einn umsækjandinn þá og nú . Munur á einkunn hins nýskipaða Hæstaréttardómara og eins þeirra fjögurra sem ég gerði tillögu um við Alþingi var minni . Uppfært 28. desember 2019 – Umfjöllun Morgunblaðsins er greinilega ekki lokið . Ný umfjöllun var í blaðinu í dag og má nálgast hér . Það sem þar kemur fram styður enn frekar það sem ég hef sagt um þessi mál . Morgunblaðið gerir tilraun til þess að ræða við Gunnlaug Claessen sem veitti hæfnisnefndinni forystu í Landsréttarmálinu . Hann neitar að tjá sig frekar um málið .